ตลาดหุ้นเอเชียผันผวน นลท.จับตาสงครามการค้า หลังสหรัฐปลดแบน “หัวเหว่ย” ชั่วคราว
ตลาดหุ้นเอเชียผันผวน นลท.จับตาสงครามการค้า หลังสหรัฐปลดแบน “หัวเหว่ย” ชั่วคราว
ตลาดหุ้นเอเชียผันผวน นลท.จับตาสงครามการค้า หลังสหรัฐปลดแบน “หัวเหว่ย” ชั่วคราว
22 พ.ค. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนยังคงจับตาสถานการณ์ความขัดแย้งทางการค้าระหว่างสหรัฐกับจีนอย่างใกล้ชิด
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,373.52 จุด เพิ่มขึ้น 101.07 จุด, +0.48%
ดัชนี SSE Composite ตลาดหุ้นจีนเปิดวันนี้ที่ 2,905.52 จุด ลดลง 0.45 จุด, -0.02%
ดัชนี HSI ตลาดหุ้นฮ่องกงเปิดวันนี้ที่ 27,753.54 จุด เพิ่มขึ้น 96.30 จุด, +0.35%
ดัชนี TAIEX ตลาดหุ้นไต้หวันเปิดวันนี้ที่ 10,481.10 จุด เพิ่มขึ้น 16.60 จุด, +0.16%
ดัชนี KOSPI ตลาดหุ้นเกาหลีใต้เปิดวันนี้ที่ 2,068.65 จุด เพิ่มขึ้น 7.40 จุด, +0.36%
ดัชนี FTSE STI ตลาดหุ้นสิงคโปร์เปิดวันนี้ที่ 3,179.44 จุด ลดลง 3.82 จุด, -0.12%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,731.03 จุด เพิ่มขึ้น 9.47 จุด, +0.12%
ตลาดหุ้นมาเลเซียปิดทำการวันนี้ เนื่องในวันเผยแพร่คัมภีร์อัลกุรอ่าน
ทั้งนี้ ตลาดยังคงวิตกกังวลเกี่ยวกับสถานการณ์ทางการค้าระหว่างสหรัฐกับจีน แม้ว่ากระทรวงพาณิชย์สหรัฐได้ประกาศยกเลิกคำสั่งห้ามบริษัทสหรัฐในการดำเนินธุรกิจกับบริษัทหัวเหว่ย เทคโนโลยี่ เป็นการชั่วคราว โดยอนุญาตให้มีการอัพเดทซอฟท์แวร์เพื่อให้ผู้ใช้ยังคงสามารถใช้งานโทรศัพท์ของหัวเหว่ยได้ ซึ่งการยกเลิกคำสั่งดังกล่าวจะมีผลจนบังคับใช้จนถึงวันที่ 19 ส.ค.นี้ และจะทำให้หัวเหว่ยมีเวลาในการพัฒนาระบบ Android Q อัพเดทสำหรับสมาร์ทโฟนรุ่นปัจจุบัน
ทางด้านบริษัทกูเกิล อิงค์ ออกแถลงการณ์เมื่อวานนี้ว่า ทางบริษัทจะยังคงดำเนินธุรกิจกับหัวเหว่ยในช่วง 90 วันข้างหน้า หลังจากรัฐบาลสหรัฐยกเลิกคำสั่งห้ามบริษัทสหรัฐดำเนินธุรกิจกับบริษัทหัวเว่ยเป็นการชั่วคราว โดยการดำเนินการล่าสุดของกูเกิลถือเป็นการกลับการตัดสินใจ หลังจากที่กูเกิลได้ประกาศเมื่อวันอาทิตย์ว่า ทางบริษัทจะยุติการดำเนินธุรกิจกับหัวเหว่ยเพื่อปฏิบัติตามคำสั่งของรัฐบาลสหรัฐ